LISA

„TIERRA DE LEÓN“

PDO-ES-A0882-AM02

Taotluse esitamise kuupäev: 13.3.2017

TOOTESPETSIFIKAADI MUUDATUSE TAOTLUS

1. Muudatuse suhtes kohaldatavad eeskirjad

Määruse (EL) nr 1308/2013 artikkel 105 – oluline muudatus

2. Muudatuse kirjeldus ja põhjused

Kaitstud päritolunimetuse muudatus:

Kaitstud päritolunimetuse kuju „Tierra de León“ tuleb muuta nimetuseks „León“ nii tootespetsifikaadi kui ka koonddokumendi tekstis kõigil juhtudel, kus nimetust on kasutatud.

Praeguse veinituru ekstreemse konkurentsi ning meie päritolunimetuse „Tierra de León“ ja kaitstud geograafilise tähise Vino de la Tierra de „Castilla y León“ (KGT) (mida kehtivate õigusaktide kohaselt võib märgistada nimetusega „Vino de la Tierra de Castilla y León“) vahelisest häälikulisest ja kirjapildist tingitud segaduse tõttu on meie jaoks väga keeruline tarbijatele selgeks teha nimetatud kahe tasandi veinide erinevust vaatamata sellele, et meie veinid sisaldavad selliseid pärismaiseid sorte nagu „Prieto Picudo“ ja „Albarín blanco“. See on nii isegi hoolimata asjaolust, et kliima- ja mullastikutingimused ning viljelustavad on täiuslikult määratletud ning pikki sajandeid on neid seostatud meie tootjate ja piirkondadega.

Päritolunimetuse jaoks kasutatud nimetus „León“ on sobivalt lühike ning iseloomulik kaitstud tootmispiirkonnale; see vastab asjaomase piirkonna kõigi omavalitsusüksuste ja allpiirkondade piiridele ning võimaldab hoida rikkumatuna olemasolevat seost kaitstud toote ja ajalooliselt määratletud eritingimuste vahel.

KOONDDOKUMENT

1. Registreeritud nimetus

„León“

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

4. Veini(de) kirjeldus

VEIN – Valged veinid

Viinamarjasortidest „Albarín Blanco“, „Verdejo“ ja „Godello“ valmistatud valged veinid on suurepärase maitse ja tasakaalus lõhnabuketiga ning on värsked ja mitmekesised.

Minimaalne alkoholi üldsisaldus: 10,5 % mahust

Üldised analüütilised omadused

Minimaalne tegelik alkoholisisaldus (mahuprotsentides): 10,5 Minimaalne üldhappesus: 4,5 grammi liitri kohta väljendatud viinhappena. Maksimaalne lenduvate hapete sisaldus (milliekvivalentides liitri kohta): 11,67 Maksimaalne vääveldioksiidi üldsisaldus (milligrammides liitri kohta): 160

VEIN – Roosad veinid

Viinamarjasordist „Prieto Picudo“ valmistatud roosad veinid on väga aromaatsed (suur loomulik happesus); suus tuntava märkimisväärse täidluse ja struktuuriga (tasakaalus alkohol ja happesus).

Minimaalne alkoholi üldsisaldus: 11 % mahust

Üldised analüütilised omadused

Minimaalne tegelik alkoholisisaldus (mahuprotsentides): 11 Minimaalne üldhappesus: 4,5 grammi liitri kohta väljendatud viinhappena. Maksimaalne lenduvate hapete sisaldus (milliekvivalentides liitri kohta): 11,67 Maksimaalne vääveldioksiidi üldsisaldus (milligrammides liitri kohta): 160

VEIN – Punased veinid

Punased: silmatorkavalt intensiivse värvuse, punastest ja mustadest marjadest tingitud hea lõhna ning maitsega, mis on tihe ja täidlane, veidi kootav ja pikalt püsiv.

Minimaalne alkoholi üldsisaldus: 11,5 % mahust

Üldised analüütilised omadused

Minimaalne tegelik alkoholisisaldus (mahuprotsentides): 11,5 Minimaalne üldhappesus: 4,3 grammi liitri kohta väljendatud viinhappena. Maksimaalne lenduvate hapete sisaldus (milliekvivalentides liitri kohta): 11,67 Maksimaalne vääveldioksiidi üldsisaldus (milligrammides liitri kohta): 150

VEIN – Punased laagerdunud veinid

Laagerdunud punased veinid säilitavad viinamarjasordile („Prieto Picudo“) iseloomulikud tunnused, need on mitmekesisemad, vähem kootavad, tasakaalus, sisaldavad parkhapet ning on püsiva järelmaitsega.

Minimaalne alkoholi üldsisaldus: 12 % mahust

Üldised analüütilised omadused

Minimaalne tegelik alkoholisisaldus (mahuprotsentides): 12 Minimaalne üldhappesus: 4,3 grammi liitri kohta väljendatud viinhappena. Maksimaalne lenduvate hapete sisaldus (milliekvivalentides liitri kohta): 11,67 Maksimaalne vääveldioksiidi üldsisaldus (milligrammides liitri kohta): 150

5. Veinivalmistustavad

a. Peamised veinivalmistustavad

Veinivalmistuse eritavad:

— viinamarjasordi tõenäoline minimaalne alkoholisisaldus: 11,5 % (punane), 10,5 % (valge).

— Ekstraheerimise maksimaalne tulemus: 74 l 100 kg viinamarjade kohta.

— Tähistustega „CRIANZA“, „RESERVA“ või „GRAN RESERVA“ veinide puhul tuleb kasutada kuni 330 l mahutavusega tammevaate, mis ei tohi olla vanemad kui 10 aastat.

Veinivalmistamise suhtes kohaldatavad piirangud

— Valged veinid peavad vähemalt 50 % olema valmistatud valge viinamarja sortidest „Verdejo“, „Albarín blanco“ ja „Godello“.

— Roosad veinid peavad vähemalt 60 % olema valmistatud viinamarjasortidest „Prieto Picudo“ ja/või „Mencia“ ning ülejäänud 40 % peab olema valmistatud heakskiidetud viinamarjasortidest (valge ja/või punane).

— Punased veinid peavad vähemalt 60 % olema valmistatud punase viinamarja sortidest „Prieto Picudo“ ja/või „Mencía“.

Viljelustavad

Istutustihedus peab olema vahemikus 1 100 – 4 000 viinapuud hektari kohta.

b. Maksimaalne saagikus

Valge viinamarja sortide põõsasvormid

7 000 kilogrammi viinamarju hektari kohta

Valge viinamarja sortide põõsasvormid

51,80 hektoliitrit hektari kohta

Valge viinamarja sortide köitraovormid

10 000 kilogrammi viinamarju hektari kohta

Valge viinamarja sortide köitraovormid

74 hektoliitrit hektari kohta

Punase viinamarja sortide põõsasvormid

6 000 kilogrammi viinamarju hektari kohta

Punase viinamarja sortide põõsasvormid

44,44 hektoliitrit hektari kohta

Punase viinamarja sortide köitraovormid

8 000 kilogrammi viinamarju hektari kohta

Punase viinamarja sortide köitraovormid

59,20 hektoliitrit hektari kohta

6. Määratletud piirkond

Kaitstud päritolunimetusega „LÉON“ hõlmatud geograafiline piirkond asub Léoni provintsi lõunaosas ning hõlmab osaliselt Valladolidi provintsi; kõnealune piirkond piirneb Zamora ja Palencia provintsiga ning selle territooriumi suurus on 3 317 km2. Kõnealune piirkond hõlmab järgmisi omavalitsusüksusi:

— Leóni provints:

Algadefe, Alija del Infantado, Antigua (La), Ardón, Armunia (Pd.), Bañeza (La), Bercianos del Páramo, Bercianos del Real Camino, Burgo Ranero (El), Cabreros del Río, Calzada del Coto, Campazas, Campo de Villavidel, Castilfalé, Castrocalbón, Castrotierra de Valmadrigal, Cebrones del Río, Cimanes de la Vega, Corbillos de los Oteros, Cubillas de los Oteros, Chozas de Abajo, Fresno de la Vega, Fuentes de Carvajal, Gordaliza del Pino, Gordoncillo, Grajal de Campos, Gusendos de los Oteros, Izagre, Joarilla de las Matas, Laguna de Negrillos, Matadeón de los Oteros, Matanza, Onzonilla, Pajares de los Oteros, Palacios de la Valduerna, Pobladura de Pelayo García, Pozuelo del Páramo, Quintana del Marco, Quintana y Congosto, Riego de la Vega, Roperuelos del Páramo, Sahagún, San Adrián del Valle, San Esteban de Nogales, San Millán de los Caballeros, Santa Cristina de Valmadrigal, Santa Elena de Jamuz, Santa María del Monte Cea, Santas Martas, Santovenia de la Valdoncina, Toral de los Guzmanes, Valdemora, Valderas, Valdevimbre, Valencia de Don Juan, Valverde Enrique, Vallecillo, Vega de Infanzones, Villabraz, Villademor de la Vega, Villamandos, Villamañán, Villamontán de la Valduerna, Villamoratiel de las Matas, Villanueva de las Manzanas, Villaornate y Castro, Villaquejida, Villaturiel ja Zotes del Páramo.

— Valladolidi provints:

Becilla de Valderaduey, Bustillo de Chaves, Cabezón de Valderaduey, Castrobol, Castroponce, Cuenca de Campos, Mayorga, Melgar de Abajo, Melgar de Arriba, Monasterio de Vega, Quintanilla del Molar, Roales de Campos, Saelices de Mayorga, Santervas de Campos, Unión de Campos (La), Valdunquillo, Villacid de Campos, Villagómez la Nueva ja Villalba de la Loma.

Kaitstud päritolunimetusega „LÉON“ tähistatud veinide laagerdumis- ja tootmispiirkond on üks ja seesama.

7. Peamised veiniviinamarjasordid

ALBARIN BLANCO

PRIETO PICUDO

MENCIA

VERDEJO

GODELLO

8. Seos(t)e kirjeldus

VEIN

Tänu kontinentaalsele kliimale, mida iseloomustab karm ja pikk talveperiood, vahelduvalt väga soojade ja kuivade ning külmade ilmadega lühike suvi, ligikaudu 500 mm sademeid ja rikkalik päikesepaiste, suur kõrgus merepinnast, vähese orgaanilise ainega mullastik ja kindel hulk viinamarjasorte (eelkõige sort „Prieto Picudo“), on veinitootjatel võimalik toota tugeva aroomi, väga hästi tasakaalus happesuse ja püsiva järelmaitsega veine.

9. Olulised lisatingimused

Õigusraamistik:

riigisisesed õigusaktid

Lisatingimuse liik:

pakendamine kindlaksmääratud piirkonnas

Tingimuse kirjeldus:

arvestades asjaolu, et kaitstud päritolunimetusega veini „León“ villimine on üks olulisi momente veini valmistamise ja laagerdumise käigus kujunenud omaduste säilitamisel, peab see toimuma tootmispiirkonnas asuvate veinikeldrite villimisosakondades.

Õigusraamistik:

riigisisesed õigusaktid

Lisatingimuse liik:

märgistamisega seotud lisasätted

Tingimuse kirjeldus:

märgisel võib kasutada traditsioonilist terminit „PÄRITOLUNIMETUS“, mitte „KAITSTUD PÄRITOLUNIMETUS“.

Kohustuslik on märkida märgisel aastakäik, sh selliste veinide puhul, mis ei ole laagerdunud.

Punaste veinide märgisel on lubatud kasutada järgmisi traditsioonilisi termineid: „CRIANZA“, „RESERVA“ ja „GRAN RESERVA“, tingimusel et kohaldatavate õigusaktide tingimused on täidetud.

10. Link tootespetsifikaadile

http://www.itacyl.es/opencms_wf/opencms/informacion_al_ciudadano/calidad_alimentaria/7_vinicos/index.html